Decizia este definitiva, iar Mihai Necolaiciuc va fi eliberat in aceasta seara din Penitenciarul Rahova.Initial, pe 5 iunie, Judecatoria Sectorului 5 i-a respins lui Necolaiciuc cererea de eliberare conditionata, insa Tribunalul Bucuresti i-a admis vineri contestatia.In octombrie 2014, Mihai Necolaiciuc a fost condamnat de Curtea de Apel Bucuresti la patru ani si sase luni inchisoare cu executare, pentru savarsirea infractiunii de utilizare in alte scopuri a creditelor garantate din fonduri publice sau care urmeaza sa fie rambursate din fonduri publice.Din aceasta pedeapsa a fost scazuta perioada petrecuta de Necolaiciuc in arest preventiv, respectiv 17 iunie 2009 - 18 octombrie 2011, astfel incat fostul director al CFR a stat doar 9 luni in inchisoare.In acelasi dosar, Viorica Olaeru, fost director al Directiei Economice in cadrul CFR, a fost condamnata definitiv la trei ani inchisoare cu executare.Tot atunci, instanta i-a obligat pe Mihai Necolaiciuc si Viorica Olaeru sa plateasca in solidar cu partea responsabila civilmente SC CNCF - CFR SA suma de 8.459.972 lei catre Ministerul Transporturilor.Mihai Necolaiciuc si Viorica Olaeru au fost trimisi in judecata de DNA pe 12 mai 2011, fiind acuzati de savarsirea infractiunii de utilizare in alte scopuri a creditelor garantate din fonduri publice sau care urmeaza sa fie rambursate din fonduri publice, in forma continuata (66 acte materiale).Procurorii au retinut ca, in cursul anului 2000, Romania a incheiat cu Banca Europeana de Investitii (BEI) un contract de finantare pentru realizarea 'Proiectului de reconstructie pentru eliminarea efectelor inundatiilor', contract ce viza reconstruirea infrastructurii afectate de inundatiile din 2000 si din anii anteriori."In ceea ce priveste CN CFR, finantarea s-a acordat pentru efectuarea de lucrari de reconstructie si consolidare a liniilor de cale ferata in valoare de 34,3 milioane euro. Clauzele contractuale stipulau ca banii sa fie utilizati exclusiv pentru achizitionarea de bunuri si servicii si pentru realizarea lucrarilor de natura celor mentionate anterior. Fondurile necesare rambursarii imprumutului se asigurau de la bugetul de stat, prin bugetul Ministerului Transporturilor, Lucrarilor Publice si Locuintei", arata DNA.In aceste conditii, potrivit procurorilor DNA, in perioada decembrie 2001 - ianuarie 2003, Mihai Necolaiciuc, in calitate de director general CN CFR, si Viorica Olaeru, director al Directiei Economice din cadrul aceleiasi companii, si-au incalcat atributiile de serviciu si, ignorand clauzele respectivului contract de imprumut, au utilizat suma de peste 8,6 milioane lei, aproximativ 2.755.000 euro, provenita din creditul acordat de catre BEI, in alte scopuri decat cele pentru care au fost acordate."Concret, cei doi au avizat 66 de ordine de plata catre 57 de societati comerciale, fiind achitate, in mod preferential, bunuri si servicii fara legatura cu proiectul (servicii de publicitate in presa, saci de folie, radiotelefoane HP, frigidere, echipamente aer conditionat, salopete din doc, covoare PVC, calendare si agende, etc.", explicau procurorii.Mihai Necolaiciuc mai este trimis in judecata in alte trei dosare penale.In unul dintre aceste dosare, el a fost condamnat pe 3 iunie 2015 la zece ani inchisoare pentru abuz in serviciu, insa decizia nu este definitiva.